CELEX: 62009CN0494
Language: et
Date: 2009-12-01 00:00:00
Title: Kohtuasi C-494/09: Eelotsusetaotlus, mille esitas Commissione Tributaria Provinciale di Alessandria (Itaalia) 1. detsembril 2009 — Bolton Alimentari SpA versus Agenzia Dogane Ufficio delle Dogane di Alessandria

30.1.2010   
            
            
               ET
            
            
               Euroopa Liidu Teataja
            
            
               C 24/44
            
         Eelotsusetaotlus, mille esitas Commissione Tributaria Provinciale di Alessandria (Itaalia) 1. detsembril 2009 — Bolton Alimentari SpA versus Agenzia Dogane Ufficio delle Dogane di Alessandria
   (Kohtuasi C-494/09)
   2010/C 24/76
   Kohtumenetluse keel: itaalia
   
      Eelotsusetaotluse esitanud kohus
   
   Commissione Tributaria Provinciale di Alessandria
   
      Põhikohtuasja pooled
   
   
      Kaebuse esitaja: Bolton Alimentari SpA
   
      Vastustaja: Agenzia Dogane Ufficio delle Dogane di Alessandria
   
      Eelotsuse küsimused
   
   
               1.
            
            
               Kas tolliseadustiku artiklit 239 tuleb tõlgendada nii, et kõnesoleva sarnasel juhtumil, mil liikmesriik leiab, et Euroopa Komisjonile ei saa süüks panna mingisugust eeskirjade eiramist ning et tegemist ei ole ka ühegi muu tolliseadustiku rakendussätete artikli 905 lõikes 1 ette nähtud juhuga, võib see liikmesriik võlgniku tollimaksu tagasimaksmise taotluse üle tolliseadustiku rakendussätete artikli 899 lõike 2 mõttes iseseisvalt otsustada?
            
         
               2.
            
            
               Kui vastus eelmisele küsimusele on jaatav, siis kas tolliseadustiku artiklis 239 kasutatud väljend „eriolukord” võib hõlmata ühenduse importija väljajätmist tariifikvoodist, mille avamiskuupäev langeb pühapäevale, põhjendusega, et ühenduse asjaomase liikmesriigi tolliasutused on pühapäeviti suletud?
            
         
               3.
            
            
               Kas tolliseadustiku rakendussätete artikleid 308a-308c ja halduskokkuleppe asjassepuutuvaid sätteid tuleb tõlgendada nii, et kõnesoleva sarnasel juhtumil oleks liikmesriik pidanud paluma komisjonilt eelnevalt tariifikvootide peatamist vastavaks päevaks, et tagada Itaalia importijatele teiste liikmesriikide importijatega võrreldes võrdne ja mittediskrimineeriv kohtlemine?
            
         
               4.
            
            
               Kas Bolton s.p.a. väljajätmist komisjoni otsustatud tariifikvoodist ja teatist TAXUD saab pidada meetmeteks, mis on kooskõlas tolliseadustiku rakendussätete artiklitega 308a-308c ja tariifikvootide haldamist käsitleva halduskokkuleppe (TAXUD/3439/2006-rev.1-IT) asjassepuutuvate sätetega, mille tolliseadustiku komitee võttis vastu 30. oktoobril 2007, ning seega kehtivad?